লোক সভাদা রাস্ত্রপতিগী ৱারোলদা মোসন ওফ থেঙ্কসতা প্রধান মন্ত্রীগী পাওখুমগী শমলপ্পা ৱারোল

প্রধান মন্ত্রী শ্রী নরেন্দ্র মোদীনা ঙসি লোক সভাদা রাস্ত্রপতিগী ৱারোলদা মোসন ওফ থেঙ্কসতা পাওখুম পীখ্রে। ত্বিতরদা থাদোরকপা পরিং অমদা প্রধান মন্ত্রীনা হায়খি: “সরকার অমনা ভারতকী প্রজাগীদমক থবক তৌগদবনি, সরকার অমনা প্রজাশিংগী এস্পিরেসন্দা সেনেসিতিব ওইগদবনি। মফম অসিদা শেঞ্জা-থুমজাগী মফম লৈতে। পর্লিয়ামেন্তদা মেম্বর কয়ানা দিবেৎতা ৱা ঙাংখি। ঐহাক্না মখোয় পুম্নমকপু থাগৎচরি। ২০১৯গী পর্লিয়ামেন্তকী মীখলদা অহানবা ওইনা ভোৎ থাদগদৌরিবা মখোয়শিং অদু ঐহাক্না নুঙাইবা ফোংদোকচরি। ২১শুবা চহীচাদা পোকখিবশিং অদু হৌজিক ভোৎ থাদরগনি অমদি মখোয়না ভারতকী প্রোগ্রেসকী মওং মতৌ শেম্বদা থৌদাং অমা লৌগনি। মসি থাজবা অমদি ফনা খনবনি মদুনা ঐখোয়গী জাতি অসিবু মাংলোমদা পুখৎলগনি। শিংনবা কয়াদগী মায় লৈদুনা চেনখিবা মখোয়শিং অদি ঐখোয়দি নত্তে। ঐখোয়না শিংনবশিং মায়োক্নরি অমদি প্রজাশিংগী এস্পিরেসন মপুং ফাহন্নবা থবক তৌরি। কংগ্রেসতা লৈবিরিবা ঐখোয়গী মরূপশিংনা তাইম পেরিওদ অনিদা পোৎশিং উবিরে। বি.সি- বিফোর কংগ্রেস, মতম অদুদা করিগুম্বা অমত্তা তৌখিদে। এ.দি.- আফতর দাইনেস্তী- মফম অসিদা পুম্নমক পাংথোক্লে। হৌখিবা চহী মরি অসিদা ভারতনা রিমার্কেবল ওইবা প্রোগ্রেস উবা ফংলি। মওং খুদিংদা, ইনবেস্তমেন্ত, স্তীল সেক্তর, স্তার্ত-অপস, শঙ্গোম অমদি এগ্রীকলচর, এভিয়েসন, ভারতকী প্রোগ্রেস অসি থোইদোক হেন্দোকপনি। মোদীবু তুকৎচবনা ওপোজিসন্না জাতি অসিবু তুকৎচবা হৌরকই। মরম অদুননি মখোয়গী লুচিংবশিংনা লন্দনদা চৎলে অমদি ফত্তবা মঙালদা ভারত অসি উৎনবা প্রেস কনফরেন্স পাংথোক্লি। মখোয়গী চহী ৫৫গী মতমদা, সেনিতেসন কোভরেজ চাওরাক্না চাদা ৩৮ ওইখি অমদি ঐখোয়গী থা ৫৫গী মতমদা চাওরাক্না চাদা ৯৮ ওইরে। মখোয়গী চহী ৫৫গী মতমদা গ্যাস কনেক্সন কোতি ১২ ওইরম্মি, থা ৫৫ অসিদা কোতি ১৩ ওইরে। ঐখোয়গী চহী মঙাগী মতমদা ঐখোয়না হেন্না য়াংবা খোংজেলদা থবক তৌরি। মসিগী মরম অসিদা খনবিয়ু, কংগ্রেসনা ইমারজেন্সী থমজিনখি, অদুবু মোদীনা ইন্সতিত্যুসনশিং মাংহল্লি। কংগ্রেসনা আর্মীবু ইকায়বা পীরি, আর্মীগী মকোকপু গুন্দা অমনি হায়রি অদুবু মোদীনা ইন্সতিত্যুসনশিং মাংহল্লি। কংগ্রেসনা ই.সি. অমসুং ই.ভি.এম.দা ৱাহং হংলি অদুবু মোদীনা ইন্সতিত্যুসনশিং মাংহল্লি। কংগ্রেসনা প্লানিং কম্মিসনবু জোক্করশিংগী মপৈ অমগুম ফোংদেক্লি অদুবু মোদীনা ইন্সতিত্যুসনশিং মাংহল্লি। কংগ্রেসনা আর্তিকল ৩৫৬ কয়ারক হন্না লান্না শিজিন্নরি অদুবু মোদীনা ইন্সতিত্যুসনশিং মাংহল্লি। মপুং ফানা মেজোরেতী ওইবা সরকার অমনা করি তৌবা ঙম্বগে হায়বা ভারতকী মীয়াম্না খংলে। মখোয়না এন.দি.এ.গী থবক উরে। মখোয়না মশিং য়াম্না চুংশিন্নবা সরকার অমা পামদে মখোয়শিং অদুনা কোলকত্তাদা পুল্লরিবা। সি.দবল্যু.জি ২০১০গী মনুংদা ঐখোয়গী প্লেয়ারশিংনা মেদল লৌনবগীদমক কন্না শান্নখি। অদুবু, কংগ্রেসকীদি কমনৱেল্থ গেম্স অসি পার্তী মনুংদা মীওই খরাগী পর্সোনেল ৱেল্থ হেঙ্গৎহন্নবা খুদোংচাবা অমা ওইখি। পর্লিয়ামেন্তকী ফ্লোর অসিদা ঐহাক্না হায়জনিংই মদুদি ইন্দিয়ান নেস্নেল কংগ্রেসনা ঐখোয়গী আর্ম ফোর্সেসপু কলহনবা পামখিদে। ঐখোয়গী সেক্যুরিতী এপরেতস কলহনবা মখোয়না পামদে। মদুগীদমক মখোয়না বিদ তৌরিবা কম্পেনিশিং অদু য়াম্না ইকায়নিঙাইনি। দা. বাবাসাহেব অম্বেদকরনা হায়বিরম্মি মদুদি কংগ্রেসতা জোইনতৌবা অসি ইশা ইথন্তা শিজবগা পাঙখক্নি। ওর্গনাইজেসন কয়ানা সমুদ্র ৱাংমদগী ফন্দশিং ফংই। প্রোসেস অসিদা ঐখোয়না ত্রান্সপরেন্সী উৎলে অদুবু মসিগী ওর্গনাইজেসনশিং অসি থিংজিনখ্রে। করিগীদমক্তা একাউন্তেবিলিতী য়াওদনা অসিগুম্বা পৈশাশিং অসি লাকহনগদৌরিবনো? মমল হেঙ্গৎলে অমদি কংগ্রেস তিম অমা ওইরে। কংগ্রেস লাকপা মতমদা মমল হেঙ্গৎপরা। এন.দি.এ. সরকারনা মমল অসি হেঙ্গৎতনবা থবক তৌরি। য়ু.পি.এ.না পানবা মতমদা এল.ই.দি. বল্বনা মমল য়াম্না তাংবগী মরম করিনো। ঐখোয়গী সরকারনা ভারতকী প্রজাশিংগী য়াইফনবা অমসুং হকচাং ফনবগী মায়কৈদা থবক তৌরি। স্তেন্তস, খুউগী সরজরি অমসুং হিদাকশিংগী মমল হন্থহল্লে। মসিনা লাইরবদগী লায়রববু মতেং পাংলে। ২০১৭কী সেপ্তেম্বরদগী ২০১৮গী নবেম্বর ফাওবা হায়বদি চাওরাক্না থা ১৫দা মীওই কোতি ১গা লাখ ৮০না অহানবা ওইনা প্রোবিদেন্ত ফন্দগী পৈশা ককহনবা হৌখি। মসিদসু চাদা ৬৪দি চহী ২৮গী মখাগী নহাশিংনি। ঐখোয়গী লৈবাক অসিদা ২০১৪গী মার্চ থাদা চারাক্না মীওই লাখ ৬৫না নেস্নেল পেন্সন সিস্তেমদা রিজিস্তার তৌখি। মমাংচহীগী ওক্তোবর থাদা মশিং অসি হেঙ্গৎতুনা কোতি ১গা লাখ ২০ ওইরে। হৌখিবা চহী মরিদা লৈবাক অসিদা অনৌবা প্রোফেস্নেল লাখ ৬ লিশিং ৩৫ হেঙ্গৎলে। কোতি লিশিং কয়াগী শেনফম থাদদুনা পন্দুনা লৈরম্লবা ইরিগেসন প্রোজেক্ত ৯৯ মপুং ফানা পায়খৎলি। ভারত অসি ইজরেল অমসুং পেলেস্তাইন অনিমক্কা মরূপ ওইগনি। ভারতনা সাওদি অরবিয়া অমসুং ইরান অনিমক্কা মরূপ ওইগনি। ঐখোয়গী ফোরেন পোলিসীনা মালেমগী স্তেজদা ভারতকী খোংজেল অসি হেন্না কনশিনহল্লে। ঐখোয়না মতম পুম্নমক্তা ভারতকী মীয়ামগী এস্পিরেসন মপুং ফাহনগনি। লমকেৎ লমহাইবা দুনা মখোয়বু ৪০০দগী ৪৪দা তাথরে। জাতিদা ঐখোয়না ৱাশকপা অমসুং ঐখোয়গী হার্দৱার্ক্না ঐখোয়বু ২দগী ২৮২দা পুরক্লে। ঐহাক্না ময়ামদা থাজবা পীরি, লৈবাক অসিবু লুৎ তৌরিবা মখোয়শিং অদু নরেন্দ্র মোদীবু মখা তানা কিখিগনি। নুমীৎনা কদায়দা চৎকনি মহাক্না মফম অসিমক্তদা লৈবা তাবনি ঐখোয়গী নিশা শোরদা ঐখোয়গী কয়াৎশিংদা ঐখোয়গী রিজোলুসনশিংদা নহাক পুক্নিং নুঙাইতবা তৌগনু হৌজিক্তি ঐহাক্না নুমীৎ অমত্তা তাহল্লরোই।”